Kus viga näed laita, seal tule ja aita!
#000000
07 juuni Kus viga näed laita, seal tule ja aita!
#000001
Tänapäeval nimetatakse sarnaseid nähtusi, mida Andrese ja Pearu puhul täheldada võib, sageli läbipõlemiseks, stressiks ja depressiooniks, mis on paljus liigse töörügamise ja kitsarinnalisuse tulemuseks. Isegi see, et me nendele nähtustele keerulisi nimesid oskame panna ja medikamente nende leevendamiseks oskame apteegist leida, ei anna aga meile mitte mingisugust õigustust tegudele või sõnadele, mis teistele inimestele haiget teevad.
#000005
Nii nagu maailma parandamine algab iga inimese sisemise maailma korrastamisega, nii algab kogukonna parandamine oma kodu korrastamisega. Ja seegi ju tegelikult väga otseselt seostub selle, meie sisemise maailma korrasolekuga, sest kui hing on inimese sees rõõmus, siis on ju lausa piin vaadata nurgas vedelevaid tolmurulle, või pühkimata jalgteed hoovis. Aga ikkagi, kusagilt on meisse idanenud arusaamine, et kui tee pühitud ja tolmurullgi ära koristatud, et alles siis saabub aeg oma vaimu ja hinge harimisega tegeleda. Võiks aga olla asi ju sootuks vastupidi.
#000008
Meie väline olukord ja seis tänu Jumalale ei ole nii karm, kui 100 aasta eest, vähemasti heaolu silmas pidades. Kuid seis meie sisemaailmaga on vägagi nutune, sest suur osa võhmast on ju Viimsilastelgi kulunud ikka töö tegemisele, ja edu püüdluste püüdmisele, sest kellele ei meeldiks silma paista või edukas olla. Aga selle juures on jäänud märkamata ligimesed, kes on meie ümber, kes tegelikult on suurima väärtusega kingituseks meie igaühe elus. Neid aga me peame hoidma ja armastama, mitte käsutama ja sundima!
#000010